Coba jelasin Pementasan dari Empat puluh tujuh Ronin dalam bahasa melayu dong

Kejadian ini serta merta mencetuskan pementasan kabuki dan bunraku berturut-turut; yang pertama, Serangan Malam di waktu Subuh oleh Soga muncul hanya dua minggu selepas mereka mati. Ia ditutup oleh pihak berkuasa, tetapi yang lain turut serta, pada awalnya tertumpu di Osaka dan Kyoto, lebih jauh dari ibu negeri.

Yang paling berjaya antara mereka adalah pementasan boneka bunraku yang dikenali sebagai Kanadehon Chushingura (masa kini dipanggil Chushingura, atau "Perbendaharaan Pengikut Setia"), ditulis pada 1748 oleh Takeda Izumo dan dua rakan; ia kemudian diterimapakai sebagai pementasan kabuki, yang masih merupakan paling polular di Jepun.

Dalam pementasan, bagi mengelakkan perhatian pihak penapisan, kejadian itu dipindahkan kezaman silam, pada abad ke 14 pada masa pemerintahan shogun Ashikaga Takauji. Asano ditukar menjadi Enya Hangan Takasada, Kira menjadi Ko no Moronao dan Ōishi ditukar sedikit sahaja menjadi  Ōboshi Yuranosuke Yoshio; nama ronin yang lain ditukarkan serba sedikit menjadi lain. Pementasan ini mengandungi beberapa perkembangan plot yang tidak menggambarkan cerita sebenar: Moronao cuba menggoda isteri Enya, dan salah seorang ronin mati sebelum serangan kerana petelingkahan antara keluarga dan ketaatan perwira (satu lagi punca kekeliruan antara "empat puluh enam" dan "empat puluh tujuh").

Pementasan ini telah dijadikan filem sebanyak enam kali, antaranya filem The 47 Ronin, 1941, dengan versi 1962 paling terkenal dikalangan penonton Barat, di mana Toshiro Mifune muncul dalam peranan penyokong.